എംസോണ്‍ റിലീസ് - 103 http://www.malayalamsubtitles.org/ www.facebook.com/msonepage
ഉപശീര്‍ഷകം തയ്യാറാക്കിയത് : അഭിലാഷും രമ്യയും
ഡോക്ടർ‍, എന്താണ് സംസാരിക്കാനുണ്ടെന്ന് പറഞ്ഞത്..?
സിസ്റ്റർ‍, നിങ്ങള്‍ മിസ്സിസ് വോഗ്ലേറെ കണ്ടോ?
ഇല്ല... ഓ.. എന്നാല്‍ ഞാനവരുടെ അവസ്ഥ ഒന്ന് പറയാം..
കൂടാതെ അവരെ നോക്കാന്‍ നിങ്ങളെ ഏല്പിക്കുന്നത് എന്തിനാണെന്നും പറയാം.
മിസിസ് വോഗ്ലെര്‍ ഒരു നടി ആണെന്ന് അറിയാമല്ലോ.. കഴിഞ്ഞ പ്രാവശ്യം ഇലെക്ട്ര എന്ന നാടകത്തില്‍ അഭിനയിക്കുന്നതിനിടക്ക്
അവര്‍ പെട്ടെന്ന് നിശ്ശബ്ദയായി ഇരുന്നു...ചുറ്റും അന്തിച്ചു നോക്കിക്കൊണ്ട്...
ഏകദേശം ഒരു മിനിറ്റു നേരം...
പിന്നീട് അവര്‍ അതില്‍ വിഷമിച്ചെങ്കിലും പൊട്ടിച്ചിരിക്കാന്‍ തോന്നിയത് കൊണ്ടാണ് അങ്ങനെ ചെയ്തത് എന്നാണ് പറഞ്ഞത്.
പിറ്റേ ദിവസം അവര്‍ റിഹേര്‍സല്‍ മറന്നു പോയോ എന്ന് തീയേറ്ററില്‍ നിന്നു വിളിച്ചു ചോദിക്കേണ്ടി വന്നു...
എന്നാല്‍ ജോലിക്കാരി വീട്ടില്‍ വന്നപ്പോള്‍ അവര്‍ കിടക്കുക തന്നെ ആയിരുന്നു...
അവര്‍ ഉണര്‍ന്നു ഇരിക്കുകയിരുന്നെങ്കിലും ഒരു അനക്കവും ഇല്ലാതെ, ഒന്നും പറയാതെ....
കഴിഞ്ഞ മൂന്ന് മാസമായി ഇങ്ങനെയാണ്‌... സാധ്യമായതെല്ലാം ചെയ്തു നോക്കി...പക്ഷേ..
മെഡിക്കല്‍ റിസള്‍ട്ട്‌ സൂചിപ്പിക്കുന്നത് അവര്‍ മാനസികമായും ശാരീരികമായും പൂര്‍ണ ആരോഗ്യവതി ആണെന്നാണ്...
കൂടാതെ...വിഭ്രാന്തിയുടെ ലക്ഷണമൊന്നും കാണാനുമില്ല!!!
ഏകദേശരൂപം കിട്ടിക്കാണുമല്ലോ അല്ലേ, സിസ്റ്റർ‍...
എങ്കില്‍ നിങ്ങള്‍ വോഗ്ലരുടെ അടുത്ത് പോയ്കൊള്ളൂ...
ഗുഡ് മോര്‍ണിംഗ്, മിസ്സിസ് വോഗ്ലെർ .. ഞാന്‍ സിസ്റ്റര്‍ ആല്‍മ ആണ്.
ഞാന്‍ കുറച്ചു കാലം നിങ്ങളെ നോക്കാന്‍ വേണ്ടിയാണ് വന്നിരിക്കുനത്.
എന്നെ പറ്റി ഞാന്‍ എന്താ പറയാ... എനിക്ക് 25 വയസ്സുണ്ട് ..... എന്റെ വിവാഹം നിശ്ചയിച്ചിരിക്കുകയാണ്
രണ്ടു വർഷമായി ഞാൻ നേഴ്സ് ആയിട്ട് ...
അച്ഛനും അമ്മയും കൃഷിയൊക്കെയായി നാട്ടിലാണ്. വിവാഹത്തിന് മുന്‍പ് അമ്മയും ഒരു നേഴ്സ് ആയിരുന്നു കേട്ടോ.
എന്നാലിനി അത്താഴം കഴിഞ്ഞിട്ടാകാം...
ആ.. വറുത്ത കരളും ഫ്രൂട്ട് സലാഡും ആണ്.. വളരെ നല്ലതാണെന്ന് തോന്നുന്നു.
തല കുറച്ചു കൂടി പൊക്കി വയ്ക്കണോ.. അതോ ഇതു മതിയോ..
സിസ്റ്റര്‍ ആല്‍മ... എന്താണ് തോന്നുന്നത്...
എന്താ പറയേണ്ടതെന്ന് അറിയില്ല ഡോക്ടർ ‍...
ആദ്യത്തെ കാഴ്ചയില്‍ ഒരു കുട്ടിത്തം ആണ് തോന്നിയത്... പക്ഷേ ആ കണ്ണുകളുടെ നോട്ടം...
വളരെ തീഷ്ണമായിട്ടു തോന്നി...
അറിയില്ല, ഒരു പക്ഷേ... നിങ്ങളെന്താണ് പറഞ്ഞു വരുന്നത്...
ആലോചിക്കുകയായിരുന്നു.. ഈ ജോലി വേണ്ട എന്ന് വച്ചാലോ എന്ന്? എന്തിന്!!! നിങ്ങൾക്ക് ഭയപ്പെടേണ്ട എന്താണ് ഉള്ളത്?
അങ്ങനെയല്ല, മിസ്സിസ് വോഗ്ലെര്‍ക്ക് കൂടുതല്‍ പരിചയവും ഇരുത്തം വന്നതുമായ ഒരാളായിരിക്കും നല്ലത് എന്ന് തോന്നി.. അത്ര തന്നെ...
എനിക്ക് ചേര്‍ന്ന് പോകുവാന്‍ പറ്റുമോ എന്ന്... ചേര്‍ന്ന് പോകണോ.. എന്നു വച്ചാല്‍..
മാനസികമായി.... മാനസികമായോ..?
ഒരു പക്ഷേ വ്യക്തമായ ബോധത്തോടുകൂടിയ അവരുടെ തീരുമാനമാണ് ആ നിശ്ശബ്ദത എന്ന് തോന്നുന്നു....
അവരുടെ ആരോഗ്യത്തിനു കാര്യമായ ഒരു കുഴപ്പവുമില്ല .. ...അതുകൊണ്ട്;
അതവരുടെ മാനസികമായ ദൃഡനിശ്ചയത്തെ വ്യക്തമായി സൂചിപ്പിക്കുന്നു. ഞാന്‍ ഒരു പരിധിവരെ അതിനു പറ്റിയ ആളല്ല.
നിങ്ങള്‍ക്ക് അസ്തമയം കാണാന്‍ ഇഷ്ടമാണല്ലോ അല്ലേ... ഞാന്‍ ഈ വിരികളൊക്കെ പിന്നീട് ഇട്ടോളാം..
റേഡിയോ വയ്ക്കട്ടെ.. എന്തെങ്കിലും നല്ല പരിപാടി ഉണ്ടാകും.
ഓ പ്രിയേ... എന്നോടു ക്ഷമിക്കൂ... എനിക്കു മാപ്പു തരൂ
നിങ്ങളുടെ ദയ അല്ലാതെ എനിക്കു ജീവിതത്തില്‍ മറ്റൊരു ആഗ്രഹവുമില്ല....
എന്താണ് മിസ്സിസ് വോഗ്ലെർ‍, ഇങ്ങനെ ചിരിക്കാന്‍ ആ നടി അത്ര കോമാളി ആണോ?
സഹാനുഭുതിയെയും ദയയെയും പറ്റി നിങ്ങള്‍ക്കെന്തറിയാം ...
നിങ്ങള്‍ക്കെന്തറിയാം ....
മിസ്സിസ് വോഗ്ലെർ‍, എനിക്കിത്തരം കാര്യങ്ങളൊന്നും മനസിലാകാറില്ല....
സിനിമയും നാടകവുമൊക്കെ എനിക്കിഷ്ടമാണ് പക്ഷേ വല്ലപ്പോഴുമൊക്കെയേ പോകാറുള്ളൂ
എന്നാല്‍ കലാകാരന്മാരെ അങ്ങേയറ്റം ബഹുമാനമുണ്ട്.
കലയ്ക്കു ജീവിതത്തില്‍ വലിയ ഒരു സ്ഥാനമുണ്ട്.
പ്രത്യേകിച്ചു ജീവിതത്തില്‍ നാം എന്തെങ്കിലും പ്രശ്നസങ്കീര്‍ണതകളില്‍പ്പെട്ട് ഉഴറുമ്പോൾ ‍.
നിങ്ങളോട് ഇതൊക്കെ പറയുന്നത് അവസാനം അബദ്ധമാകുമോ...
നോക്കട്ടെ, വല്ല നല്ല പാട്ടോ മറ്റോ ഉണ്ടോന്നു നോക്കാം..
ഇതിഷ്ടപ്പെട്ടോ?
നന്നായി ഉറങ്ങിക്കൊള്ളു... ശുഭരാത്രി
ഹോ നാശം!!!
കഷ്ടം തന്നെ, ഇങ്ങനെ കഴിയുന്നത്‌.. എല്ലാം ഒരു തരം ആവര്‍ത്തനം മാത്രം.
പഴയതിന്റെ ആവര്‍ത്തനങ്ങള്‍
എന്തായാലും ഞാന്‍ കാള്‍ ഹെന്റികിനെ വിവാഹം കഴിക്കും. ഞങ്ങള്‍ക്കു കുറെ കുട്ടികള്‍ ഉണ്ടാകും, തീര്‍ച്ച....
എനിക്കുറപ്പുണ്ട്.. അതെല്ലാം നടക്കും എന്ന്..
ഒരു മാറ്റവും ഉണ്ടാവില്ല..
ആ വിചാരങ്ങള്‍ മാത്രമാണ് ജീവിതത്തില്‍ അല്പമെങ്കിലും സുരക്ഷിതത്വ ബോധം ഉണ്ടാക്കുന്നത്‌.
പിന്നെ, എനിക്ക് ഇഷ്ടപ്പെട്ട ഒരു ജോലി വേണം...
എനിക്കു സന്തോഷം തരുന്ന ഒന്ന്
അതും വേണം. മറ്റൊരു തരത്തില്‍ അതും നല്ലതു തന്നെ
നല്ലതു തന്നെ
അവര്‍ക്ക് എന്താണാവോ പറ്റിയത്
എലിസബത്ത് വോഗ്ലെർ ‍......
എലിസബത്ത്
മിസിസ് വോഗ്ലെര്‍ ഞാന്‍ കവര്‍ പൊട്ടിച്ചു തരാം
ഞാന്‍ വായിച്ചു തരണോ?
ഞാന്‍ വായിച്ചു തരട്ടെ
എത്രയും പ്രിയപ്പെട്ട എലിസബത്ത്, നിങ്ങളെ കാണുവാന്‍ എനിക്ക് അനുവാദം ഇല്ലാത്തതിനാല്‍ ഞാന്‍ എഴുതുകയാണ്
നിങ്ങള്‍ക്ക് താല്പര്യമില്ലെങ്കിൽ‍, വായിക്കാതിരിക്കാം
പക്ഷേ എനിക്ക് എഴുതാതിരിക്കാനാകില്ല
എന്റെ മനസ്സില്‍ നീറുന്ന ആ ചോദ്യം നിലനില്‍ക്കുന്നു
ഞാന്‍ നിങ്ങളെ ഏതെങ്കിലും തരത്തില്‍ വേദനിപ്പിച്ചിട്ടുണ്ടോ... അറിയാതെയെങ്കിലും നിങ്ങളെ ഞാന്‍ വിഷമിപ്പിച്ചിട്ടുണ്ടോ...
നമ്മുടെ ഇടയില്‍ ഉടയാനാകാത്ത വിധം തെറ്റിദ്ധാരണകള്‍ ഉടലെടുത്തിരിക്കുന്നു
മിസിസ് വോഗ്ലെർ, ഞാന്‍ ഇനിയും വായിക്കണോ
എനിക്കറിയാവുന്നിടത്തോളം, നമ്മള്‍ അടുത്തിടെവരെ വളരെ സന്തോഷത്തിലായിരുന്നു
നാം ഇത്രയേറെ മുന്‍പൊരിക്കലും അടുത്തിരുന്നില്ല.
നീ പറയാറുള്ളത് ഓര്‍മയുണ്ടാകുമല്ലോ. എന്തിനാണ് വിവാഹം കഴിക്കുന്നതെന്ന് ഞാന്‍ മനസിലാക്കി തുടങ്ങുന്നതേയുള്ളൂ
നന്മയും സഹഭാ........ വായിക്കാന്‍ പറ്റുന്നില്ലലോ
നന്മയും സഹഭാ.... ആ.. വായിക്കാന്‍ പറ്റുന്നുണ്ട്
നന്മയും സഹഭാവവുമുള്ള രണ്ടു കുട്ടികളുടെ മനസോടു കൂടി
അന്യോന്യം കാണുവാന്‍ നീ എന്നെ പഠിപ്പിച്ചു
പക്ഷേ
ആ വായിക്കാന്‍ പറ്റുന്നുണ്ട്, പക്ഷേ നമുക്ക് നിയന്ത്രിക്കാന്‍ പറ്റുന്ന വികാരങ്ങളോടെമാത്രം
നിനക്കാപറഞ്ഞതൊക്കെ ഓര്‍മയുണ്ടോ?
നാം അന്ന് മരക്കൂട്ടങ്ങള്‍ക്കിടയിലൂടെ നടക്കുമ്പോൾ‍, എന്റെ കോട്ടില്‍ പിടിച്ചുനിര്‍ത്തി നിന്നിലേക്കടുപ്പിച്ചു പറഞ്ഞ ആ വാക്കുകള്‍
ഈ എഴുത്തിനൊപ്പം ഒരു ഫോട്ടോയും വയ്ക്കുന്നുണ്ട്.
നിന്റെ മകന്റെ ചിത്രം എനിക്കറിയില്ല...
നിങ്ങള്‍ക്കതിഷ്ടപ്പെടുമോയെന്ന്‍ ..
വളരെ ഓമനത്തം ഉള്ള മുഖമാണ്
എലിസബത്ത്, നിങ്ങള്‍ ഈ ആശുപത്രിയില്‍ ഇങ്ങനെ തുടരുന്നത് ശരിയാണെന്നെനിക്ക്‌ തോന്നുന്നില്ല
നിങ്ങള്‍ക്ക് തന്നെ അത് മടുപ്പും വേദനയും ഉണ്ടാക്കി തുടങ്ങിയിരിക്കുന്നു
നിങ്ങള്‍ക്ക് വീട്ടിലേക്ക്‌ പോകേണ്ടെങ്കിൽ‍, നിങ്ങളും സിസ്റ്ററും കൂടി എന്റെ വേനല്‍ക്കാല വസതിയിലേക്ക് പോയ്ക്കൊള്ളൂ
ഒരു തരം നിരാശയുടെ സ്വപ്നസഞ്ചാരിണിയാകാനുള്ള ഈ പോക്ക് എനിക്ക് മനസിലാകുന്നില്ല എന്നാണോ കരുതുന്നത്
ഒന്നും കാണാത്ത പോലെ
ബോധത്തോടു കൂടിയുള്ള നിങ്ങളുടെ നിമിഷങ്ങള്‍
ഒരേ സമയം നിങ്ങള്‍ സ്വയം വിശ്വസിക്കാന്‍ ശ്രമിക്കുന്നതും മറ്റുള്ളവരെ വിശ്വസിപ്പിക്കാന്‍ ശ്രമിക്കുന്നതുമായ
എന്താണ് നിങ്ങള്‍ എന്ന കാര്യത്തിലെ അവ്യക്തത ആ തലചുറ്റലും വിശപ്പും ഒക്കെ..നിങ്ങള്‍ ആ മുഖംമൂടി മാറ്റിവയ്ക്കൂ
നിങ്ങളെ സ്വയം നശിപ്പിക്കുന്നതിനു മുന്‍പ്....
ഓരോ വാക്കിലെയും കാപട്യം, ആത്മാര്‍ത്ഥതയില്ലാത്ത നോട്ടം, പരിഹസിക്കുന്ന മന്ദഹാസം
എന്താ ആത്മഹത്യ ചെയ്യണോ?
നിങ്ങള്‍ അത് ചെയ്യില്ല, അതുവളരെ മോശമാണെന്ന് നിങ്ങള്‍ക്കറിയാം
ആ.. ഒരു കാര്യം ചെയ്യാം; അനങ്ങാതെ ഇരിക്കാ, നിശ്ശബ്ദയാകാം, അങ്ങനെയെങ്കിലും നിങ്ങൾക്കു നുണകള്‍ പറയാതിരിക്കാം
നിങ്ങളില്‍നിന്നു തന്നെ നിങ്ങളെ മാറ്റി നിര്‍ത്താം. നിങ്ങളിലേക്ക് വീണ്ടും ഉള്‍വലിയാം
പിന്നീട് നിങ്ങള്‍ക്ക് അഭിനയിക്കേണ്ടി വരില്ല ഏതു മുഖംമൂടി വേണമെങ്കിലും ധരിക്കാം
അതുകൊണ്ട് നിങ്ങള്‍ ഒന്ന് മനസ്സിലാക്കണം
യാഥാര്‍ത്ഥ്യം എന്നും കടുത്തതാണ് നിങ്ങള്‍ മറയ്ക്കാന്‍ ശ്രമിക്കുന്നതെല്ലാവര്‍ക്കും മനസിലാകുന്നുണ്ട്
ജീവിതം എല്ലാ വശത്തു കൂടിയും നിങ്ങളിലേക്ക് അരിച്ചിറങ്ങും
നിങ്ങള്‍ അതിനെതിരെ പ്രതികരിക്കാന്‍ നിര്‍ബ്ബന്ധിതയാകും
ജീവിതത്തിന്റെ സത്യസന്ധത ആരെയും ബോധ്യപ്പെടുത്തേണ്ടതില്ല. ആരും അത് ഗൗനിക്കില്ല
നിങ്ങള്‍ പറയുന്നതിലെ അന്ത:സത്ത തിയേറ്ററില്‍ മാത്രം ചോദ്യം ചെയ്യപ്പെട്ടേക്കാം, ഒരു പരിധി വരെ..
എലിസബത്ത് എനിക്ക് നിങ്ങളെ മനസിലാക്കാം
നിങ്ങളുടെ ആത്മവിശ്വാസമില്ലായ്മ നിങ്ങളെ ഏതോ ഒരു തലത്തില്‍ എത്തിച്ചിരിക്കുന്നു
എനിക്ക് നിങ്ങളെപ്പറ്റി അഭിമാനമുണ്ട്
നിങ്ങള്‍ ജീവിതത്തിന്റെ ഈ ഭാഗം നന്നായി അഭിനയിച്ചു തീർക്കൂ...
മടുപ്പു തോന്നുമ്പോള്‍ നിര്‍ത്തിക്കൊള്ളൂ
മറ്റു റോളുകളെ പോലെ ഇതും അവസാനിപ്പിക്കൂ
വേനല്‍ക്കാലത്തെ അവസാന ദിവസങ്ങളില്‍ മിസിസ് വോഗ്ലെറും സിസ്റ്റര്‍ ആല്‍മയും അങ്ങനെ ഡോക്ടറുടെ വീട്ടില്‍ നിന്നും യാത്ര പുറപ്പെട്ടു
സാഗരതീരത്തെ ആ പുതിയ ജീവിതം അവരില്‍ ഉന്മേഷപൂര്‍ണ്ണമായ മാറ്റങ്ങള്‍ ഉണ്ടാക്കി
ആശുപത്രിയിലെ നിര്‍വികാരത മാറി സായാഹ്ന സവാരികളും, ചൂണ്ടയിടലും
പാചകവും എഴുത്തും ഒക്കെയായി സമയം പോയ്ക്കൊണ്ടിരുന്നു.
സിസ്റ്റര്‍ അൽമയും അവരുടെ ആ ഒറ്റപ്പെടലിനെ ആസ്വദിച്ചു. എലിസബത്തിനെ കൂടുതല്‍ ശ്രദ്ധിക്കുകയും ചെയ്തു
രണ്ടു കൈകള്‍ ഒത്തു നോക്കുന്നത് കഷ്ടകാലം വിളിച്ചു വരുത്തും എന്ന് പറയാറുണ്ട്‌, കേട്ടോ
എലിസബത്ത് ഞാന്‍ എന്തെങ്കിലും വായിച്ചു കേള്‍പ്പിക്കണോ
അതോ അത് നിങ്ങള്‍ക്കൊരു ശല്യമാകുമോ? ഇതില്‍ പറയുന്നു:
നമുക്ക് അന്യമായി തീരുന്ന നമ്മുടെ സ്വപനങ്ങൾ‍,
നിര്‍വചനാതീതമായി നാം പുലര്‍ത്തുന്ന ക്രൂരതകൾ‍, നമ്മുടെതന്നെ അസ്തിത്വത്തോടുള്ള ഭയം,
കൂടാതെ ജീവിതസാഹചര്യങ്ങളുടെ യാഥാര്‍ത്ഥ്യങ്ങളെ വേദനയോടുകൂടി ഉള്‍കൊള്ളേണ്ടുന്ന അവസ്ഥകൾ
എല്ലാം വിഭ്രമാത്മകമായി നാം നമ്മില്‍ തന്നെ കൊണ്ടുനടക്കുമ്പോൾ‍
കടുത്ത ജീവിതയാഥാര്‍ത്ഥ്യങ്ങളില്‍നിന്നും മുക്തമാകാം എന്ന പ്രതീക്ഷകള്‍ മരവിക്കുകയാണ്
നിശ്ശബ്ദതയ്ക്കും ഇരുട്ടിനും എതിരെ പ്രതീക്ഷയോടെയോ അല്ലാതെയോ
നാം ഉയര്‍ത്തുന്ന നിലവിളികൾ‍. നാം വച്ചുപുലര്‍ത്തുന്ന കൈയൊഴിയലുകളുടെ തെളിവുകളാണ്
നിങ്ങള്‍ ഇത് വിശ്വസിക്കുന്നുണ്ടോ?
എനിക്ക് ഒട്ടും വിശ്വാസം വരുന്നില്ല
മാറ്റം വരുത്തുക എന്ന് പറഞ്ഞാൽ .. എന്റെ പ്രശ്നം, എന്റെ മടി തന്നെയാണ്
പിന്നെ അതിനെ പറ്റി ആലോചിച്ചുള്ള വിഷമങ്ങള്‍ . കാള്‍ ഹെന്റിക്ക് എന്റെ ലക്ഷ്യബോധമില്ലാത്ത സ്വഭാവത്തെ ശകാരിച്ചിട്ടുണ്ട്
അവന്‍ പറയുന്നത് ഞാന്‍ ഒരു തരം ഉറക്കത്തില്‍ നടക്കുന്നവരെ പോലെ ആണെന്നാണ്. അതു ഞാൻ സമ്മതിച്ചു കൊടുക്കാറില്ല കേട്ടോ.
കാരണം ഞങ്ങളുടെ കൂട്ടത്തില്‍ ഞാനായിരുന്നു ഏറ്റവും നന്നായി പഠിച്ചിരുന്നതും, മാര്‍ക്ക് വാങ്ങിച്ചിരുന്നതും
ഞാന്‍ ചിലപ്പോള്‍
ഓ.. ക്ഷമിക്കൂ, ഞാന്‍ ചിലപ്പോൾ എന്താണ് വിചാരിക്കുന്നതെന്നറിയാമോ
ഞാന്‍ പരീക്ഷയെഴുതിയ ആശുപത്രിയില്ലേ, അവിടെ പ്രായമായ നേഴ്സുമാര്‍ താമസിക്കുന്ന ഒരു വീടുണ്ട്
ഒരു കാലത്ത് അവരെല്ലാവരും ജോലി ചെയ്തവരായിരുന്നു, യൂണിഫോമൊക്കെ ഇട്ട്
ഓരോരുത്തരും അവരുടെ മുറികളില്‍ ജീവിതം കൊണ്ടു നടന്നു
ഒന്ന് ആലോചിച്ചു നോക്കൂ നമ്മുടെ ജീവിതം എന്തിനെങ്കിലും വേണ്ടി പൂര്‍ണമായി സമര്‍പ്പിക്കുക
അതായത് നാം വിശ്വസിക്കുന്നതും ആഗ്രഹിക്കുന്നതുമായ കാര്യങ്ങള്‍ നടപ്പിലാക്കുവാന്‍ സാധിക്കുക
നമ്മുടെ ജീവിതത്തിനു ഒരു ലക്ഷ്യമുണ്ടെന്ന ബോധം ഉടലെടുക്കുക എനിക്കു തോന്നുന്നു, ഓരോരുത്തരും അങ്ങനെയായിരിക്കണമെന്ന്
നാം എന്താണെന്നു മറ്റുള്ളവരറിയണം എന്താ ശരിയല്ലേ..
എനിക്കറിയാം ഇതെല്ലാം വളരെ ബാലിശം ആണെന്ന് പക്ഷേ ഞാന്‍ അത് വിശ്വസിക്കുന്നു കേട്ടോ
ഹേയ് നല്ല മഴയുണ്ടല്ലോ
ആ മനുഷ്യൻ വിവാഹിതനാണ് ഞങ്ങള്‍ ഏകദേശം അഞ്ചു കൊല്ലത്തോളം അടുപ്പത്തിലായിരുന്നു
പിന്നീട് ഒരു പക്ഷേ അയാള്‍ക്ക്‌ മടുത്തുകാണും
സത്യമായിട്ടും ഞാന്‍ അയാളെ വളരെ സ്നേഹിച്ചിരുന്നു ആദ്യമായാണ് ഒരാളെ ഇഷ്ടപ്പെടുന്നത്
ഇപ്പോൾ‍, എല്ലാം വേദനിക്കുന്ന ഓര്‍മ്മകള്‍ മാത്രം
ആ ചെറിയ നിമിഷങ്ങള്‍ തന്ന നീണ്ട വേദനകള്‍
നിങ്ങള്‍ ഇപ്പോള്‍ പുകവലിക്കാന്‍ പഠിപ്പിച്ചപ്പോള്‍ എല്ലാം വീണ്ടും ഓര്‍ത്തു. അയാളും ധാരാളം വലിക്കുമായിരുന്നു
ഇതൊക്കെ പിന്നീട് ആലോചിക്കുമ്പോള്‍ വിഷമം തോന്നുന്നു. സത്യത്തില്‍ ഒരു പൈങ്കിളികഥ പോലെ
മറ്റൊരുതരത്തില്‍ ആലോചിച്ചാല്‍ അതൊന്നും ഒരിക്കലും ശരിയായിരുന്നില്ല
അതെങ്ങനെ പറയണമെന്നെനിക്കറിയില്ല ഞാന്‍ അയാൾക്കു പറ്റിയ ആളേ ആയിരുന്നില്ല
പക്ഷേ, എന്റെ വേദന...അത് യാഥാര്‍ത്ഥ്യം ആയിരുന്നു
വേദന എന്നും പ്രണയത്തിന്റെ ഭാഗമായിരുന്നല്ലോ ഒരു തരം വൃത്തികെട്ട രൂപത്തിൽ
അത് അങ്ങനെതന്നെ ആണല്ലോ
എന്നിരുന്നാലും ഞങ്ങള്‍ എല്ലാ കാര്യങ്ങളും പറയുമായിരുന്നു
എത്ര പറഞ്ഞാലും ഞാന്‍ എല്ലാം ശ്രദ്ധിച്ചു കേള്‍ക്കുമെന്നു എല്ലാവരും പറയാറുണ്ട്
ആരും ഞാന്‍ പറയുന്നത് കേള്‍ക്കാന്‍ മിനക്കെടാറില്ല .. എന്തോ, നിങ്ങള്‍ പക്ഷേ ശ്രദ്ധിച്ചു കേള്‍ക്കുന്നുണ്ട്
ഒരു പക്ഷേ നിങ്ങളാണ് ഞാന്‍ പറയുന്നത് കേള്‍ക്കുന്ന ആദ്യത്തെ വ്യക്തി
ഞാന്‍ പറയുന്നത് കേള്‍ക്കാന്‍ വലിയ രസമൊന്നും ഇല്ലെന്നറിയാം അതിലും ഭേദം വല്ല പുസ്തകവും വായിക്കുകയാകും
കര്‍ത്താവേ, ഞാന്‍ പറഞ്ഞോണ്ട് ഇരിക്കുകയാണ് ശല്യമാകുന്നില്ലല്ലോ, അല്ലേ
സത്യത്തില്‍ കുറെ സംസാരിക്കുന്നത് എത്ര നല്ലതാണെന്നോ ഒരാശ്വാസവും ഉന്മേഷവും ഒക്കെ കിട്ടും
എന്റെ ജീവിതത്തില്‍ ഞാന്‍ ഇങ്ങനെ സംസാരിച്ചിരുന്നിട്ടില്ല
ഞാന്‍ ഒരു അനിയത്തി വേണമെന്ന് ആഗ്രഹിച്ചിരുന്നു.. എനിക്ക് ഒരു വണ്ടി ചേട്ടന്മാരാണ് ഉള്ളത്... ഏഴുപേര്‍
ഞെട്ടി അല്ലേ, പിന്നെ ഞാന്‍ വന്നു ആകെ ആണ്‍ പിള്ളേര്‍ ആയിരുന്നു ചുറ്റും
എനിക്ക് ആണുകളുടെ കൂട്ട് ഇഷ്ടമായിരുന്നു നിങ്ങള്‍ക്ക് മനസ്സിലാകുമല്ലോ, നിങ്ങള്‍ നടിയാണല്ലോ
ഞാന്‍ കാള്‍ ഹെൻ‌ട്രിക്കിനെ വളരെ ഇഷ്ടപ്പെട്ടിരുന്നു അറിയുമോ, ആത്മാര്‍ത്ഥ പ്രണയം ഒരിക്കല്ലേ ഉണ്ടാകൂ
ഞാന്‍ ആത്മാര്‍ഥമായി അവനെ സ്നേഹിച്ചു. എന്റെ ജോലിയുടെ സ്വഭാവമനുസരിച്ച് എനിക്ക് ധാരാളം അവസരങ്ങള്‍ ഉണ്ടായിരുന്നു
കാള്‍ ഹെൻ‌ട്രിക്കും ഞാനും കടലോരത്തൊരു വീടെടുത്തു
ഞങ്ങള്‍ മാത്രമായി.... ഒരു ജൂണ്‍ മാസത്തില്‍
ഒരു ദിവസം കാള്‍ ടൗണില്‍ പോയപ്പോള്‍ ഞാന്‍ ഒറ്റയ്ക്ക് ബീച്ചില്‍ പോയി
അതൊരു ചൂടുള്ള നല്ല ദിവസമായിരുന്നു
അവിടെ വേറൊരു പെണ്ണും ഉണ്ടായിരുന്നു അടുത്തേതോ തുരുത്തില്‍ നിന്നും വന്നതാണ് -
ഇവിടെ അധികം ഒച്ചപ്പാടില്ലാത്തതിനാല്‍ വന്നതാണ്
വസ്ത്രമൊക്കെ അഴിച്ച് വെയില്‍ കാഞ്ഞു അങ്ങനെ കിടന്നു
ഒന്ന് മയങ്ങി, പിന്നെ എഴുന്നേറ്റു കുറച്ചു എണ്ണയൊക്കെ പുരട്ടി...
ആ വിലകുറഞ്ഞ പായ തൊപ്പിയില്ലേ, അതൊക്കെ വച്ചങ്ങനെ ഇരുന്നു.
എന്റെ തൊപ്പിക്ക്‌ ചുറ്റും ഒരു നീല റിബ്ബൺ ഉണ്ടായിരുന്നു
തൊപ്പിക്കിടയിലൂടെ നോക്കി അങ്ങനെ കിടക്കുകയായിരുന്നു
ആ തീരവും, കടലും പിന്നെ സൂര്യനും.....
രസമായിരുന്നു
പെട്ടെന്ന് അപ്പുറത്തെ പാറക്കൂട്ടങ്ങള്‍ക്കിടയില്‍ രണ്ടു രൂപങ്ങൾ മിന്നി മാറുന്നതു കണ്ടു
അവര്‍ ഒളിച്ചു നോക്കുകയായിരുന്നു
അവിടെ ചില പയ്യന്മാര്‍ നമ്മളെ നോക്കുന്നുണ്ട്, ഞാന്‍ അവളോട്‌ പറഞ്ഞു ആ, അവളുടെ പേര് കാതറിന്‍ എന്നായിരുന്നു
അവര്‍ നോക്കട്ടെ, എന്ന് പറഞ്ഞ്‌ അവള്‍ തിരിഞ്ഞു കിടന്നു
എനിക്കെന്തോ പോലെ തോന്നി
എനിക്ക് എഴുന്നേറ്റ് എന്തെങ്കിലും തുണി ഇടണമെന്ന് തോന്നി. എന്നാലും അങ്ങനെതന്നെ കിടന്നു
ഒട്ടും പരിഭ്രമിക്കാതെ ശാന്തമായി പുറകുവശം തിരിഞ്ഞു ഞാന്‍ കിടന്നു
കാതറിന്‍ എന്റെ അടുത്തുതന്നെ കിടന്നിരുന്നു
ഒരു മാതിരിയുള്ള ചിരിയുമായി
ആ പയ്യന്മാര്‍ അടുത്തു വന്നു ഞങ്ങളെ നോക്കി നിന്നു
അവർക്ക് അധികം പ്രായം ഉണ്ടായിരുന്നില്ല.
അതില്‍ ഒരുത്തൻ‍, ഉള്ളതില്‍ കുറച്ചു ധൈര്യമുള്ളവന്‍
കാതറിന്റെ അടുത്തായി മുട്ടുകുത്തിയിരുന്നു
അവന്‍ കാലിന്റെ അടിഭാഗം ചൊറിയുന്നതായി അഭിനയിക്കുന്നുണ്ടായിരുന്നു
എനിക്ക് എന്തോ പോലെ തോന്നി
പെട്ടെന്ന്, നീ എന്താ ഇങ്ങോട്ട് വരുന്നില്ലേ എന്ന് കാതറിന്‍
ചോദിക്കുന്നതു ഞാന്‍ കേട്ടു
എന്നിട്ടവള്‍ അവന്റെ കൈകള്‍ പൊക്കി അവന്റെ ജീന്‍സും ഷര്‍ട്ടും ഊരാന്‍ സഹായിച്ചു
ഒറ്റച്ചാട്ടത്തിന് അവന്‍ അവളുടെ മുകളില്‍ ആയി, അവന്റെ പുറകിലായി കൈയിട്ടു എല്ലാം ശരിയാക്കി
മറ്റേ പയ്യന്‍ ആ ചെരുവില്‍ മാറിയിരുന്ന്‍ നോക്കിക്കൊണ്ടിരുന്നു
എന്തൊക്കെയോ രഹസ്യം പറഞ്ഞുകൊണ്ട് കാതറിനും ആ പയ്യനും ചിരിക്കുന്നുണ്ടായിരുന്നു
ഒരു മാതിരി ചുവന്നു വീര്‍ത്ത
അവന്റെ മുഖം എനിക്ക് കാണാമായിരുന്നു
പെട്ടെന്ന് ഞാന്‍ അവനോട് എന്റെ അടുത്തേക്ക് വരുന്നില്ലേ എന്നു ചോദിച്ചു
അവളുടെ അടുത്തേക്ക് പോയ്ക്കൊള്ളാന്‍ കാതറിന്‍ പറഞ്ഞപ്പോള്‍ അവന്‍ അവളില്‍ നിന്നും വലിച്ചെടുത്തു
എന്റെ മുകളില്‍ ശക്തിയില്‍ വീണു എന്റെ ഒരു മുലയില്‍ പിടിച്ചു ഞെരിച്ചു
കര്‍ത്താവേ, എന്ത് വേദനയായിരുന്നെന്നോ
നിങ്ങള്‍ക്കറിയോ ഞാന്‍ എത്ര മാത്രം അതാസ്വദിച്ചു എന്ന്
എന്റെ വയറ്റിലുണ്ടാക്കുന്ന വിധം കാര്യം കൊണ്ടെത്തിക്കല്ലേ എന്ന് ഞാന്‍ അവനോടു പറയാന്‍ തുടങ്ങുകയായിരുന്നു
അപ്പോഴേക്കും എനിക്കും അവനുമൊക്കെ, എന്താ പറയുക..
ജീവിതത്തില്‍ ആദ്യമായെന്നവണ്ണം.... അങ്ങനെയാണതവന്‍ അവസാനിപ്പിച്ചത്
എന്റെ ചുമലില്‍ പിടിച്ച് ഒന്ന് വളഞ്ഞ് വീണ്ടും വീണ്ടും അടുപ്പിച്ച്
കാതറിന്‍ അടുത്തുകിടന്നു അവനെ പിറകിലൂടെ പിടിച്ചു, അവളിലേക്കടുപ്പിച്ചു
അവളതു കൈയിലെടുത്ത് അവനെ സന്തോഷിപ്പിച്ചുകൊണ്ടേയിരുന്നു
അവള്‍ക്കായപ്പോള്‍ അവള്‍ ആകെ ഒച്ചവയ്ക്കുകയായിരുന്നു
പിന്നീട് ഞങ്ങള്‍ മൂന്നുപേരും ചിരിക്കാന്‍ തുടങ്ങി
ഞങ്ങള്‍ മാറിയിരിക്കുന്ന മറ്റേ പയ്യനെ വിളിച്ചു. അവന്റെ പേര് പീറ്റര്‍ എന്നായിരുന്നു
അവന്‍ ആകെ ചിന്താകുഴപ്പത്തില്‍ ആയിരുന്നു നല്ല വെയിലുണ്ടായിട്ടും വിറങ്ങലിച്ചിരുന്നു
കാതറിന്‍, വന്ന പാടെ അവന്റെ പാന്റ്സ് ഊരി രസിക്കാന്‍ തുടങ്ങി
അവള്‍ അതെടുത്തു വായില്‍ വച്ചു
അവന്‍ ചുമലിലൂടെ കമഴ്ന്ന് അവളുടെ പുറത്തു ചുംബിച്ചു
അവള്‍ തിരിഞ്ഞു കൈകള്‍ കൊണ്ട് അവന്റെ കവിളുകള്‍ പിടിച്ചു അവന്റെ കൈകളില്‍ അവളുടെ മുലകള്‍ കൊടുത്തു
മറ്റേ പയ്യന്‍ ഇതൊക്കെ കണ്ട്... ........ ഞങ്ങള്‍ വീണ്ടും തുടങ്ങി
ആദ്യത്തേത് പോലെ തന്നെ രസകരമായിരുന്നു അതും
പിന്നെ ഞങ്ങള്‍ എല്ലാരുംകൂടി കടലിൽ നീന്തി, പിരിഞ്ഞു ഞാന്‍ വീട്ടിൽ എത്തിയപ്പോഴേക്കും കാള്‍ ഹെൻ‌ട്രിക്കും എത്തിയിരുന്നു
ഞങ്ങള്‍ എന്നിട്ട് അത്താഴം കഴിച്ചു അവന്‍ കൊണ്ടു വന്ന റെഡ് വൈനും
പിന്നെ കിടന്നു
അന്ന് പക്ഷേ പഴയ പോലെ രസം ഒന്നും ഉണ്ടായില്ല നിങ്ങള്‍ക്ക് മനസ്സിലാകുന്നുണ്ടോ
എന്തു പറയാനാ, ഞാന്‍ അവസാനം ഗര്‍ഭിണിയായി
കാള്‍ ഹെൻ‌ട്രിക് മെഡിസിനു പഠിക്കുകയായിരുന്നല്ലോ അവന്റെ ഒരു കൂട്ടുകാരനെ കാണിച്ചു അബോര്‍ഷൻ നടത്തി
രണ്ടു പേര്‍ക്കും സമാധാനമായി. അപ്പോൾ കുട്ടി വേണമെന്ന് എനിക്കൊട്ടും ആഗ്രഹമുണ്ടയിരുന്നില്ല
എന്തായാലും, പിന്നീടും.......
അതൊന്നും പിന്നെ മനസിലാകുന്നേയില്ല ഒന്നും അങ്ങോട്ടുകൂട്ടി യോജിപ്പിക്കാന്‍ പറ്റുന്നില്ല
ചെറിയ കാര്യങ്ങളില്‍ പോലും പിന്നീട് വലിയ കുറ്റബോധം തോന്നും...
നാം വിചാരിച്ച കാര്യങ്ങളെല്ലാം എന്താകുന്നു? അതൊന്നും വേണമെന്നില്ലേ.. അറിയില്ല
ഒരേ സമയത്ത് ഒരാളായി മാത്രം തുടരാന്‍ കഴിയുക..
അതായത്, ഞാന്‍ രണ്ടാളെ പോലെ ആയില്ലേ.. കര്‍ത്താവേ!!! ഞാന്‍ എത്ര മണ്ടിയാണ്
പരാതി പറഞ്ഞിരുന്നിട്ടും കരഞ്ഞിട്ടും ഒരു കാര്യവുമില്ല
ഓ, ഞാന്‍ തുടയ്ക്കാന്‍ ആ ടവല്‍ ഒന്നെടുക്കട്ടെ
രാവിലെ ആയി കേട്ടോ.. എപ്പോഴും മഴ നന്നായി പെയ്യുന്നു...
നോക്കൂ.. ഞാന്‍ നിര്‍ത്താതെ ചിലച്ചു കൊണ്ടേയിരുന്നു അല്ലേ.. നിങ്ങള്‍ അതൊക്കെ കേട്ടും!!
നിങ്ങള്‍ക്ക് മടുപ്പ് തോന്നിക്കാണും .. അല്ലെങ്കിലും എന്റെ ജീവിതത്തില്‍ നിങ്ങള്‍ എന്തിഷ്ടപ്പെടാനാണ് ..
അതും നിങ്ങളെ പോലെ വലിയ ഒരാള്‍
ഞാന്‍ അന്ന് നിങ്ങളുടെ അഭിനയം കണ്ടപ്പോള്‍ വിചാരിച്ചത് എന്താണെന്നോ?
ഞാന്‍ വീട്ടില്‍ പോയി കണ്ണാടി നോക്കിയപ്പോള്‍ നമ്മള്‍ തമ്മില്‍ എന്തോ സാദൃശ്യം ഉണ്ടെന്നു തോന്നി
തെറ്റിദ്ധരിക്കല്ലേ കേട്ടോ, നിങ്ങള്‍ കൂടുതല്‍ സുന്ദരിയാണ്.. എവിടം കൊണ്ടോ പക്ഷേ ഒരു സാദൃശ്യം...
ഞാന്‍ നിങ്ങളെപോലെ ആയിരുന്നെങ്കിലോ എന്നു വിചാരിച്ചു
അതായത്, ഉള്ളു കൊണ്ടു...
നമ്മള്‍ ഒരാളെ പോലെ മാറിപോയി എന്ന് പറയുന്ന മാതിരി, ,
പക്ഷേ നിങ്ങളുടെ മനസ് വളരെ വലുതാണ്, ,, വിശാലവും മറ്റുള്ളവര്‍ വളരെ ആദരിക്കുന്നതും
കിടക്കാന്‍ പൊയ്ക്കോ, അല്ലെങ്കില്‍ ഈ മേശമേല്‍ തന്നെ ഉറങ്ങി വീഴും
ശരിയാ, ഞാന്‍ കിടക്കാന്‍ പോണൂ ഇല്ലെങ്കില്‍ പറഞ്ഞ മാതിരി വീഴും...
അതൊട്ടും സുഖമുള്ള കാര്യമല്ലല്ലോ
ശുഭാ‍രാത്രി‌...
എലിസബത്ത്, നോക്കൂ ..
നിങ്ങള്‍ ഇന്നലെ രാത്രി എന്തെങ്കിലും സംസാരിച്ചിരുന്നോ
എന്റെ മുറിയില്‍ വന്നിരുന്നോ?
നിങ്ങളുടെ എഴുത്തുകള്‍ കൊണ്ടു പോകട്ടെ?
ഒരു കവിള്‍ കുടിക്കട്ടെ കേട്ടോ..
പോട്ടെ..
എന്റെ സുഹൃത്തേ, ഞാന്‍ ഇങ്ങനെ ജീവിക്കാനാണ് ആഗ്രഹിക്കുന്നത്. ഈ നിശ്ശബ്ദതയും, ഒറ്റപെടലും,...
ഒരു തരത്തില്‍ അടിച്ചൊതുക്കിയ എന്റെ മനസ് വീണ്ടും ശരിയാകുന്ന പോലെ...
ആല്‍മ ഒരു തരത്തില്‍ എനിക്ക് കുറച്ചു കഷ്ടപ്പാടാണ്
അവള്‍ക്കിവിടം, പ്രത്യേകിച്ച് എന്നെ ഇഷ്ടമായി എന്ന് തോന്നുന്നു
ഒരു പക്ഷേ അറിയാതെ ആണെന്ന് തോന്നുന്നു. എന്തായാലും അവളെ മനസിലാക്കാന്‍ ശ്രമിക്കുന്നത് ഒരു രസമുള്ള കാര്യമാണ്
ചിലപ്പോള്‍ പഴയ തെറ്റുകളെപ്പറ്റി ആലോചിച്ചവള്‍ വിഷമിക്കും.
ഏതോ ഒരു പയ്യനുമായുള്ള ബന്ധവും, അതേ തുടര്‍ന്നുണ്ടായ അബോര്‍ഷനും
ചെയ്ത പ്രവൃത്തികള്‍ ജീവിതത്തില്‍ വരച്ച മാറ്റങ്ങളില്‍ പരാതി പറഞ്ഞു കൊണ്ട്...
നിങ്ങള്‍ വായിക്കുകയാണോ, അതൊരു നല്ല ലക്ഷണമാണ്, ഡോക്ടറോട് പറയാം..
നമ്മള്‍ പെട്ടെന്ന് മടങ്ങുമെന്ന് തോന്നുന്നുണ്ടോ എനിക്ക് നാടിനെ ഓര്‍മ വരുന്നു...
നിനക്കൊന്നും തോന്നുന്നില്ലേ
എന്നെ സത്യത്തില്‍ നീ സന്തോഷിപ്പിക്കാന്‍ നോക്കുന്നുണ്ടോ
എനിക്കറിയാം, ഞാന്‍ അതിരു കടക്കുന്നു പക്ഷേ നിന്റെ സഹായം എനിക്കിപ്പോള്‍ വേണം...
കൂടുതലൊന്നുമല്ല, നിങ്ങള്‍ എന്നോടെന്തെങ്കിലും പറയണം എന്നെനിക്കാഗ്രഹമുണ്ട്
എന്തെങ്കിലും പ്രത്യേകിച്ച് വേണമെന്നില്ല,. എന്തും പറയാമല്ലോ, അത്താഴത്തിനെപ്പറ്റിയോ മറ്റോ...
അല്ലെങ്കില്‍ വെള്ളത്തിന്നു തണുപ്പായെന്നോ, നീന്താന്‍ പറ്റില്ലെന്നോ...
കുറച്ചു സംസാരിക്കണം, ഒരു മിനിട്ടെങ്കിലും
അതൊന്നുമല്ലെങ്കില്‍ ആ ബുക്കില്‍ നിന്ന് എന്തെങ്കിലും പറയൂ...
ഞാന്‍ പരമാവധി ദേഷ്യം വരാതിരിക്കാന്‍ നോക്കുന്നുണ്ട്. ഈ ഒരു മാതിരിയുള്ള മൗനവ്രതം നിങ്ങളുടെ സ്വന്തം കാര്യമാണ്, സമ്മതിച്ചു.
നിങ്ങള്‍ എന്തെങ്കിലും എന്നോട് പറയൂ
പൊന്നു സുഹൃത്തേ, ഒരു വാക്കെങ്കിലും പറഞ്ഞൂടേ..
നിങ്ങള്‍ മനപ്പൂര്‍വമാണ്‌.. എനിക്കിതു എത്ര വിഷമം ഉണ്ടാക്കുന്നുവെന്നറിയാമോ...
വലിയ കലാകാരന്മാരെല്ലാം മറ്റുള്ളവരുടെ താത്പര്യങ്ങളെ മാനിക്കുമെന്നാണ് ഇത്ര കാലവും ഞാന്‍ വിചാരിച്ചിരുന്നത്
മറ്റുള്ളവരെ സഹായിച്ചും, സഹായം വാങ്ങിച്ചും ഒക്കെയാണല്ലോ അവരും കഴിവുകൾ തെളിയിക്കുന്നത്
എനിക്ക് തെറ്റിപ്പോയി...
നിങ്ങള്‍ എന്നെ സത്യത്തില്‍ ഉപയോഗിക്കുകയായിരുന്നു ആവശ്യം കഴിഞ്ഞല്ലോ, എന്നെ ഇനി വേണ്ടെന്ന് വയ്ക്കാം
ഞാന്‍ പറയുന്നത് കല്ലുവെച്ച നുണയാണെന്നു തോന്നുന്നുണ്ടോ
അതെ, അതെ, നീ എന്നെ ഉപയോഗിക്കുകയായിരുന്നു, ഇപ്പോ വലിച്ചെറിയുന്നു
നാശം, ഈ കണ്ണടയും പോട്ടെ....
നിങ്ങള്‍ എന്നെ വളരെ, വളരെ വേദനിപ്പിച്ചു സത്യത്തിൽ, പിറകില്‍നിന്നു എന്നെ നോക്കി ചിരിക്കുകയായിരുന്നു
നിങ്ങള്‍ ഡോക്ടര്‍ക്കെഴുതിയ കത്തു ഞാന്‍ വായിച്ചു..
അതൊട്ടിച്ചിരുന്നില്ല, ഞാന്‍ മുഴുവനും വായിച്ചു
ഞാന്‍ ഒരു കാലത്തും ഒരാളോടും പറയാത്തത് നിങ്ങളോടു പറഞ്ഞു
എന്നിട്ടത് നാട്ടുകാരെ മുഴുവന്‍ അറിയിച്ചിരിക്കുന്നു, നല്ല ഒരു പഠനവസ്തു ആണല്ലോ ഞാന്‍
നിങ്ങള്‍ എന്തെങ്കിലും പറയുന്നുണ്ടോ... ഇല്ലെങ്കില്‍ ഞാൻ‍...
ഹേ നിര്‍ത്തൂ
നിങ്ങള്‍ പേടിച്ചു അല്ലേ,...
ഒരു നിമിഷത്തേക്കെങ്കിലും, സത്യത്തില്‍ നിങ്ങള്‍ പേടിച്ചുപോയി
മരണത്തോടുള്ള സത്യസന്ധമായ ഭീതി... ആല്‍മയ്ക്ക് ഭ്രാന്തു പിടിച്ചു എന്ന് തോന്നിയോ...
നിങ്ങള്‍ എന്തു മനുഷ്യസ്ത്രീയാണ്...!
പിന്നെ എന്തു വിചാരിച്ചു
ആ ശബ്ദവും, ഭാവവും,... നിനക്ക് ഞാന്‍ വച്ചിട്ടുണ്ടെടീ എന്നോ?
ചിരിക്കുകയാണോ
എനിക്കിതൊന്നും കുട്ടിക്കളിയല്ല തമാശയും...
നിങ്ങള്‍ക്കാ പരിഹാസച്ചിരി എപ്പോഴും ഉണ്ട്...
എപ്പോഴും ഇങ്ങനെ ആയിരിക്കുമോ...
എന്താ, നുണകള്‍ ഇല്ലാത്ത സത്യസന്ധമായ ഒരു ജീവിതം എന്നത്
ഒരു പ്രധാനപ്പെട്ട കാര്യമല്ലേ
മനസ് ആരോടെങ്കിലും തുറക്കാതെ ഒരാള്‍ക്ക്‌ ജീവിക്കാന്‍ പറ്റുമോ
നുണ പറയുക, കാര്യങ്ങള്‍ മറച്ചു പിടിക്കുക...
അതിലും ഭേദം സ്വയം നശിക്കാന്‍ തീരുമാനിക്കുന്നതാണ്
ഒരു പക്ഷേ, കാര്യങ്ങള്‍ തുറന്നു പറഞ്ഞാല്‍ നിങ്ങള്‍ക്ക് തന്നെ ആശ്വാസം കിട്ടും
അല്ല, നിങ്ങള്‍ക്കിപ്പോള്‍ ഞാന്‍ പറയുന്നതൊന്നും മനസിലാകില്ല
നിങ്ങള്‍ ആര്‍ക്കും പിടി കൊടുക്കുന്നില്ല
നിങ്ങള്‍ മനസ്സ് കൊണ്ടും ശരീരം കൊണ്ടും ആരോഗ്യവതി ആണെന്ന് അവരൊക്കെ പറയുന്നു. ഈ ഭ്രാന്തു കാണിക്കുന്നതാണ് സഹിക്കാന്‍ പറ്റാത്തത്
നിങ്ങള്‍ നല്ല ആരോഗ്യം ഉണ്ടെന്നു അഭിനയിക്കുകയാണ് എല്ലാവരെയും പറ്റിച്ചു കൊണ്ട് ...
പക്ഷേ എന്നെ പറ്റില്ല എനിക്കറിയാം നിങ്ങളെയാകെ
ഞാന്‍ എന്താണ് ചെയ്യുന്നത്
എലിസബത്ത്, എലിസബത്ത്, എന്നോട് ക്ഷമിക്കൂ
ഒരു മണ്ടിയെ പോലെയായി എനിക്കെന്താ പറ്റിയതെന്നു മനസിലാകുന്നില്ല...
ഞാന്‍ നിന്നെ സഹായിക്കാന്‍ വന്നതാണ്... ആ നശിച്ച കത്താണെല്ലാത്തിനും കാരണം
ഞാന്‍ ആകെ തകര്‍ന്നു പോയി... നീ ഞാന്‍ പറയുന്നത് മുഴുവന്‍ കേട്ടിരുന്നു
എന്നെ മനസിലാക്കിയ പോലെ തോന്നി.. ഞാന്‍ കുടിച്ചതും കൂടിപ്പോയി
അതോടെ എല്ലാം പറയുന്നത് ഒരു ആശ്വാസമായിരുന്നു
നിങ്ങളെ പോലെ ഒരു വലിയ ആള്‍ എന്റെ കാര്യങ്ങള്‍ കേള്‍ക്കുന്നത് ആലോചിച്ചപ്പോൾ, എന്നെ തന്നെ മറന്നു പോയി
ഞാന്‍ പറയുന്നത് നിങ്ങളുടെ അവസ്ഥയ്ക്കും നല്ലതായിരിക്കും എന്ന് വിചാരിച്ചു
എല്ലാം വെറും കാട്ടിക്കൂട്ടല്‍ മാത്രമായിരുന്നു
എലിസബത്ത്, നിങ്ങള്‍ എന്നോട് ക്ഷമിക്കണം
ഞാന്‍ നിങ്ങളെ വളരെ ഇഷ്ടപ്പെടുന്നു നിങ്ങള്‍ എനിക്ക് ആരെല്ലാമോ ആണ്
ഞാന്‍ നിങ്ങളില്‍നിന്നു പല നല്ല കാര്യങ്ങളും പഠിച്ചു.. നമ്മള്‍ തെറ്റി പിരിയരുത്
എനിക്കറിയാം നിങ്ങള്‍ എന്നോട് അങ്ങനെയൊന്നും ക്ഷമിക്കുകയില്ല എന്ന്... നിങ്ങള്‍ വളരെ അഭിമാനിയാണ്‌
എന്റെ നിലവാരത്തിലേക്ക് താഴാന്‍ നിങ്ങള്‍ക്ക് ഒരിക്കലും കഴിയില്ല
എനിക്കു പറ്റില്ല....
നമുക്ക് സംസാരിക്കേണ്ട... നിര്‍ത്താം
എലിസബത്ത്? എന്താ പറയാ...
അറിയുമോ, നിങ്ങള്‍ ഉറങ്ങുമ്പോള്‍ മുഖം ഒരു മാതിരി തളര്‍ന്ന പോലെ ആണ്
കവിളൊക്കെ തുറിച്ചു, വൃത്തികേടായി
നെറ്റിയിലാകട്ടെ, ആകെ വരകളും
കണ്ണീരിന്റെയും ഉറക്കത്തിന്റെയും മണം....
തൊണ്ടയിലെ ആ ഇളക്കങ്ങള്‍ എനിക്ക് അറിയാന്‍ കഴിയുന്നുണ്ട്
പിന്നെ മേക്കപ്പ് വച്ചു മറയ്ക്കുന്ന ആ പാടും...
എലിസബത്ത്!!!!!
അയാള്‍ വിളിക്കുന്നുണ്ട്
അയാള്‍ക്കെന്താ വേണ്ടതെന്നു ഞാന്‍ നോക്കാം
അതും നാം സ്വസ്ഥമായി ഇങ്ങനെ ജീവിക്കുമ്പോൾ‍...
എലിസബത്ത്?
എലിസബത്ത്, ഞാന്‍ പേടിപ്പിച്ചില്ലല്ലോ അല്ലേ...
ഞാന്‍ എലിസബത്ത് അല്ല
ഞാന്‍ നിന്നെ ബുദ്ധിമുട്ടിക്കാന്‍ വന്നതല്ല കുറെ ആവശ്യങ്ങള്‍ നിരത്താനുമല്ല
ഡോക്ടര്‍ പല കാര്യങ്ങളും പറഞ്ഞു, വിശദമായി തന്നെ
ഏറ്റവും വിഷമം നിന്റെ കുട്ടിയെപ്പറ്റി പറയാനായിരുന്നു എനിക്ക് കഴിയുന്നതെല്ലാം ഞാന്‍ ചെയ്തിട്ടുണ്ട്
പിടി കൊടുക്കാത്ത എന്തോ ഒന്ന് ഇപ്പോഴും ആഴത്തില്‍ ഉണ്ട്
നീ ആരെയെങ്കിലും സ്നേഹിക്കുന്നുണ്ടോ, അല്ലെങ്കില്‍ വേണ്ട നീ തന്നെ പറയൂ...
എന്തെങ്കിലും പറയൂ, വാക്കുകളെ കൊണ്ടു അതല്ലേ സാധിക്കൂ
വോഗ്ലെർ‍, ഞാന്‍ നിങ്ങളുടെ ഭാര്യ അല്ല...
നിങ്ങളും സ്നേഹിക്കപ്പെട്ടിടുണ്ട്, പക്ഷേ നിങ്ങള്‍ തന്നെ ഒരു ചട്ടക്കൂടുണ്ടാക്കി
സ്നേഹിക്കുകയും സ്നേഹിക്കപ്പെടലും ഒരു തരം സുരക്ഷിതത്വ ബോധം തരുന്നു. നിങ്ങളുടെ തന്നെ നിലനില്പ് നിങ്ങള്‍ക്കതില്‍ കാണാം
ഞാന്‍ വിചാരിക്കുന്നത് മുഴുവന്‍ അതേപടി ഇങ്ങനെ പറയാന്‍ പറ്റും, ആര്‍ക്കും അതു മടുക്കും...
ഞാന്‍ ഇപ്പോഴും നിന്നെ സ്നേഹിക്കുന്നു... എന്നത്തേയും പോലെ..
എന്തിനാ ഇങ്ങനെ വിഷമിക്കുന്നത്, ഞാനില്ലേ.. എനിക്ക്, നീയും
നമുക്കിടയിലെ വിശ്വാസം, അതില്ലേ...
നാം പരസ്പരം സ്നേഹിക്കുന്നു.. അത് സത്യമല്ലേ..
നമുക്കെന്തു നേടാന്‍ കഴിഞ്ഞു എന്നതിലല്ല, നാം എന്തിനൊക്കെ ശ്രമിച്ചു എന്നതിലാണ് കാര്യം, അല്ലേ....
നാം കുട്ടികളെപ്പോലെ ആണ്, ഒറ്റപ്പെട്ട, നിസ്സഹായമായ, പേടിയുള്ള...
നമ്മുടെ മകനോട്‌ അമ്മ തിരിച്ചു വരും എന്ന് പറയണം... അതും പെട്ടെന്ന് തന്നെ
അമ്മയ്ക്ക് വയ്യാത്തതു കൊണ്ടാണെന്നും, അവനെ കാണാന്‍ തോന്നുന്നുവെന്നും പറയണം
അമ്മ തന്നു എന്ന് പറഞ്ഞു കൊടുക്കാന്‍ അവനു ഒരു കളിപ്പാട്ടം വാങ്ങിക്കണം.. മറക്കരുത്
എന്തോ, എനിക്ക് നിന്നോട് വളരെ അടുപ്പം തോന്നുന്നു
സഹിക്കാന്‍ പറ്റുന്നില്ല
എനിക്കെന്തു ചെയ്യണമെന്ന് അറിയില്ല...
ഞാന്‍ ആ വിചാരങ്ങളിലാണ് ഇന്നു ജീവിക്കുന്നത്
എലിസബത്ത്, നിനക്ക് എന്റെ ഒപ്പം വന്നൂടേ..? അത് നിനക്ക് ആശ്വാസം തരില്ലേ..?
നീ സ്നേഹമുള്ളവനാണ്, എനിക്കറിയാം
എനിക്കെന്തെങ്കിലും ഉറക്കത്തിനുള്ള മരുന്നു തരൂ... പോകൂ..
ഇല്ല, എനിക്ക് സഹിക്കാന്‍ പറ്റുന്നില്ല
എന്നെ വിട്ടേക്കൂ...പോകൂ എല്ലാം ഒരു തരം ഭ്രാന്താണ്
എന്നെ ഒറ്റയ്ക്ക് വിടൂ.. ഞാന്‍ നശിച്ചവളാണ്.. ഒരു മാതിരി സ്വഭാവക്കാരിയാണ്..
ഇതൊക്കെ വെറും തോന്നലുകള്‍ മാത്രമാണ്
എലിസബത്ത്, നിനക്കെന്താ കിട്ടിയത്,
എന്താ, ഒളിപ്പിച്ചു പിടിക്കുന്നത്, നോക്കട്ടെ
ഇതാ, കുട്ടിയുടെ പടമല്ലേ, നീ കീറിക്കളഞ്ഞത്?
എന്താണിത്!!! പറയൂ..
ഇതെന്താണെന്നു പറയൂ എലിസബത്ത്
എന്നാല്‍ ഞാന്‍ പറയട്ടെ....
ഇതു സംഭവിച്ചത് അന്നാ ദിവസം രാത്രി നടന്ന പാര്‍ട്ടിയില്‍ വച്ചല്ലേ, ആ തല്ലിപ്പൊളി പാര്‍ട്ടി...
രാവിലെ ആകാറായപ്പോള്‍ ആരോ വന്നു നിന്നോട് പറഞ്ഞു
എലിസബത്ത്, നീ എല്ലാം തികഞ്ഞവള്‍ ആണ്... സൗന്ദര്യവും, കലയും, കഴിവും എല്ലാം...
പക്ഷേ, മാതൃത്വം അന്യമായ സ്ത്രീ ജന്മം!!!
നിനക്കതു ആദ്യം നിസ്സാരമായി തോന്നി, നീ തള്ളിക്കളഞ്ഞു
പക്ഷേ, പിന്നീടതിനെപ്പറ്റി ഗഹനമായി തന്നെ ചിന്തിച്ചു
നീ ആകെ അസ്വസ്ഥയായി, അതുകൊണ്ട് നിന്റെ ഭര്‍ത്താവിനെ നീ അനുവദിച്ചു...നിനക്ക് അമ്മയാകാന്‍ മാത്രം
കാരണം, നിനക്കൊരു അമ്മയാകണമായിരുന്നു
നിനക്കതു യാഥാര്‍ത്ഥ്യം ആണെന്ന് ബോധ്യം വന്നപ്പോള്‍ നീ പേടിച്ചു...
അമ്മ എന്ന ഭാരിച്ച ഉത്തരവാദിത്വം, അഭിനയം നിര്‍ത്തേണ്ടി വരുമെന്ന ആശങ്ക
വികസിക്കുന്ന നിന്റെ ശരീരത്തെ ഭയന്ന്... വരാന്‍ പോകുന്ന വേദനകളെ ഭയന്ന്...
പക്ഷേ നീ അഭിനയിച്ചു... നന്നായി അഭിനയിച്ചു ഗര്‍ഭിണിയായ സുന്ദരിയായ ഒരു യുവതിയുടെ ഭാഗം
അവള്‍ ഇത്ര സുന്ദരിയായിരുന്നോ, , അവള്‍ എത്ര സുന്ദരിയാണ്.. എല്ലാവരും നിന്നെ വാനോളം പുകഴ്ത്തി
നീയാകട്ടെ, ഇതിനിടക്ക് പല പ്രാവശ്യം അബോര്‍ഷന്‍ നടത്താന്‍ ശ്രമിച്ചു
പക്ഷേ, നടന്നില്ല
അത് നടക്കില്ല എന്നുറപ്പായപ്പോൾ, നീ വയറ്റില്‍ കിടക്കുന്ന ആ കുട്ടിയെ വെറുത്തു
ഒരു ചാപിള്ള ആവട്ടെ എന്ന് വരെ ചിന്തിച്ചു
നിനക്കാ കുട്ടി മരിക്കണമായിരുന്നു
നീ മരിച്ച കുട്ടിയെ ആഗ്രഹിച്ചു
നിന്റേത്, വളരെ വിഷമം പിടിച്ച, ബുദ്ധിമുട്ടു നിറഞ്ഞ പ്രസവമായിരുന്നു
നീ ഒരു മാതിരി പേ പിടിച്ചവളെ പോലെ ആയിരുന്നു. അവസാനം, കുട്ടിയെ അവര്‍ വലിച്ചെടുക്കുകയായിരുന്നു
നീ വെറുപ്പോടെ, ഭീതിയോടെ ആ കുട്ടിയെ നോക്കി ഒരു മയവുമില്ലാതെ പറഞ്ഞു
നിനക്കൊന്നു ചാകാന്‍ പറ്റുമോ.. വേഗം....
പക്ഷേ, അവന്‍ രക്ഷപ്പെട്ടു പോന്നു...
രാത്രിയും പകലും അവന്‍ കരഞ്ഞപ്പോളും
നീ അവനെ വെറുത്തു കൊണ്ടേയിരുന്നു നിനക്ക് പേടിയും, കുറ്റബോധവും ഉണ്ടായിരുന്നു
അവസാനം ചില ബന്ധുക്കളും, വയസായ ഒരു ആയയും കൂടി അവനെ നോക്കാന്‍ തുടങ്ങി
നീയാകട്ടെ, പ്രസവക്കിടക്കയില്‍ നിന്നു എഴുന്നേല്‍ക്കാറായപ്പോള്‍ നേരെ അഭിനയിക്കാന്‍ പോയി
നിന്റെ വേദനകള്‍ അവിടം കൊണ്ടവസാനിച്ചിരുന്നില്ല..
അമ്മയോടുള്ള അവാച്യസ്നേഹം ആ പൈതലില്‍ ഉടലെടുത്തപ്പോള്‍
നീ പ്രതിരോധിച്ചു... വളരെ ശക്തമായി തന്നെ
നിനക്കൊരിക്കലും ആ സ്നേഹം തിരിച്ചു നല്‍കാന്‍ കഴിയില്ല എന്ന് നീ വിശ്വസിച്ചു. നീ പലപ്പോഴും ശ്രമിച്ചു.. പക്ഷേ
പക്ഷേ, ഒരു തരം ഒച്ചപ്പാടിലും ലഹളകളിലും അതെല്ലാം അവസാനിച്ചു
നിന്റെ സ്വഭാവം അത്തരം ലോലഭാവനകളെ കൊണ്ടു നടക്കാവുന്നതേയല്ല
അവന്‍ എപ്പോഴും നിന്നെ അന്വേഷിക്കുമായിരുന്നു നിന്നെ ആത്മാര്‍ഥമായി സ്നേഹിച്ചുകൊണ്ട്...
എന്നാല്‍ നീയാകട്ടെ നിന്നെ വെറുതെ വിടാത്തതില്‍ അവനെ തല്ലിക്കൊണ്ടിരുന്നു
നിനക്കവനെ ഇഷ്ടമേയല്ലായിരുന്നു, അവന്റെ വൃത്തികെട്ട ശരീരവും തടിച്ച ചുണ്ടുകളും...
നിറഞ്ഞ കണ്ണുകളും, ദയ തോന്നുന്ന മുഖവും നിനക്കു വെറുപ്പായിരുന്നു
എന്താ, ഒളിപ്പിച്ചു പിടിക്കുന്നത്, നോക്കട്ടെ
ഇതാ, കുട്ടിയുടെ പടമല്ലേ, നീ കീറിക്കളഞ്ഞത്?
എന്താണിത്!!! പറയൂ..
ഇതെന്താണെന്നു പറയൂ എലിസബത്ത്
എന്നാല്‍ ഞാന്‍ പറയട്ടെ....
ഇതു സംഭവിച്ചത് അന്നാ ദിവസം രാത്രി നടന്ന പാര്‍ട്ടിയില്‍ വച്ചല്ലേ, ആ തല്ലിപ്പൊളി പാര്‍ട്ടി...
ആകെ വൈകിയ ആ പാര്‍ട്ടി
രാവിലെ ആകാറായപ്പോള്‍ ആരോ വന്നു നിന്നോട് പറഞ്ഞു
എലിസബത്ത്, നീ എല്ലാം തികഞ്ഞവള്‍ ആണ്... സൗന്ദര്യവും, കലയും, കഴിവും എല്ലാം...
പക്ഷേ, മാതൃത്വം അന്യമായ സ്ത്രീ ജന്മം!!!
നിനക്കതു ആദ്യം നിസ്സാരമായി തോന്നി, നീ തള്ളികളഞ്ഞു
പക്ഷേ, പിന്നീടതിനെ പറ്റി ഗഹനമായി തന്നെ ചിന്തിച്ചു
നീ ആകെ അസ്വസ്ഥതയായി, അതുകൊണ്ട് നിന്റെ ഭര്‍ത്താവിനെ നീ അനുവദിച്ചു...നിനക്കമ്മയാകാന്‍ മാത്രം
കാരണം, നിനക്കൊരു അമ്മയാകണമായിരുന്നു
നിനക്കതു യാഥാര്‍ത്ഥ്യം ആണെന്ന് ബോധ്യം വന്നപ്പോള്‍ നീ പേടിച്ചു...
അമ്മ എന്ന ഭാരിച്ച ഉത്തരവാദിത്വം, അഭിനയം നിര്‍ത്തേണ്ടി വരുമെന്ന ആശങ്ക
വികസിക്കുന്ന നിന്റെ ശരീരത്തെ ഭയന്ന്... വരാന്‍ പോകുന്ന വേദനകളെ ഭയന്ന്...
പക്ഷേ നീ അഭിനയിച്ചു... നന്നായി അഭിനയിച്ചു ഗര്‍ഭിണിയായ സുന്ദരിയായ ഒരു യുവതിയുടെ ഭാഗം
അവള്‍ ഇത്ര സുന്ദരിയായിരുന്നോ, , അവള്‍ എത്ര സുന്ദരിയാണ്.. എല്ലാവരും നിന്നെ വാനോളം പുകഴ്ത്തി
നീയാകട്ടെ, ഇതിനിടക്ക് പല പ്രാവശ്യം അബോര്‍ഷന്‍ നടത്താന്‍ ശ്രമിച്ചു
പക്ഷേ, നടന്നില്ല
അത് നടക്കില്ല എന്നുറപ്പായപ്പോൾ‍, നീ വയറ്റില്‍ കിടക്കുന്ന ആ കുട്ടിയെ വെറുത്തു
കുട്ടിയെ വെറുത്തു...
ഒരു ചാപിള്ള ആവട്ടെ എന്ന് വരെ ചിന്തിച്ചു
നിനക്കാ കുട്ടി മരിക്കണമായിരുന്നു
നീ മരിച്ചു വീഴുന്ന ഒരു കുട്ടിയെ ആഗ്രഹിച്ചു
നിന്റെ, വളരെ വിഷമം പിടിച്ച, ബുദ്ധിമുട്ട് നിറഞ്ഞ പ്രസവമായിരുന്നു
നീ ഒരു മാതിരി പേ പിടിച്ചവളെ പോലെ ആയിരുന്നു. അവസാനം, കുട്ടിയെ അവര്‍ വലിച്ചെടുക്കുകയായിരുന്നു
നീ വെറുപ്പോടെ, ഭീതിയോടെ ആ കുട്ടിയെ നോക്കി ഒരു മയവുമില്ലാതെ പറഞ്ഞു
നിനക്കൊന്നു ചാകാന്‍ പറ്റോ.. വേഗം....
രാത്രിയും പകലും അവന്‍ കരഞ്ഞപ്പോളും
നീ അവനെ വെറുത്തു കൊണ്ടേയിരുന്നു നിനക്ക് പേടിയും, കുറ്റബോധവും ഉണ്ടായിരുന്നു
അവസാനം ചില ബന്ധുക്കളും, വയസായ ഒരു ആയയും കൂടി അവനെ നോക്കാന്‍ തുടങ്ങി
നീയാകട്ടെ, പ്രസവകിടക്കയില്‍ നിന്നു എഴുന്നേല്‍ക്കാറായപ്പോള്‍ നേരെ അഭിനയിക്കാന്‍ പോയി
നിന്റെ വേദനകള്‍ അവിടം കൊണ്ടവസാനിച്ചിരുന്നില്ല..
അമ്മയോടുള്ള അവാച്യസ്നേഹം ആ പൈതലില്‍ ഉടലെടുത്തപ്പോള്‍
നീ പ്രതിരോധിച്ചു... വളരെ ശക്തമായി തന്നെ
നീ ശ്രമിച്ചു പക്ഷേ..
പക്ഷേ, ഒരു തരം ഒച്ചപ്പാടിലും ലഹളകളിലും അതെല്ലാം അവസാനിച്ചു
നിന്റെ സ്വഭാവം അത്തരം ലോലഭാവനകളെ കൊണ്ടു നടക്കാവുന്നതെയല്ല
അവന്‍ എപ്പോഴും നിന്നെ അന്വേഷിക്കുമായിരുന്നു നിന്നെ ആത്മാര്‍ഥമായി സ്നേഹിച്ചു കൊണ്ടു
എന്നാല്‍ നീയാകട്ടെ നിന്നെ വെറുതെ വിടാത്തതില്‍ അവനെ തല്ലികൊണ്ടിരുന്നു
നിനക്കവനെ ഇഷ്ട്ടമേയല്ലായിരുന്നു അവന്റെ വൃത്തികെട്ട ശരീരവും തടിച്ച ചുണ്ടുകളും...
നിറഞ്ഞ കണ്ണുകളും, ദയ തോന്നുന്ന മുഖവും നിനക്ക് വെറുപ്പായിരുന്നു
ഇല്ലാ........
ഞാന്‍ നിന്നെ പോലെ അല്ല, നിന്നെ പോലെ വിചാരിക്കുന്നേയില്ല
ഞാന്‍ സിസ്റ്റര്‍ ആല്‍മയാണ് നിന്നെ സഹായിക്കാന്‍ വേണ്ടി മാത്രം വന്നതാണ്
ഞാനല്ല എലിസബത്ത്‌ വോഗ്ലെര്‍ നിങ്ങളാണ് എലിസബത്ത് വോഗ്ലെര്‍
എനിക്ക് വാസ്തവത്തില്‍
ഞാന്‍ സ്നേഹിക്കുന്നു
എനിക്കൊന്നുമില്ല
ഞാന്‍ ശരിക്ക് മനസിലാക്കി
നീ എത്ര കാലം ഇങ്ങനെ പിടിച്ചു നില്‍ക്കുമെന്ന് നമുക്ക് നോക്കാം
ഞാന്‍ ഒരിക്കലും നിന്നെപോലെ അല്ല.. ഞാന്‍ നന്നായി മാറിയിട്ടുണ്ട്
നീ എന്തു വേണമെങ്കിലും ചെയ്യൂ എന്നെ കിട്ടില്ല
ഏറ്റു പറച്ചിലുകള്‍ നമ്മെ സഹായിക്കില്ല... അറുത്തു മാറ്റണം
ഞാന്‍ ഞാന്‍ അല്ലാതാകുന്ന പോലെ... ഇല്ല.. ഇല്ല..
ഒട്ടും പ്രതീക്ഷിക്കാതെ, ഒരു മുന്നറിയിപ്പുമില്ലാതെ
നടക്കേണ്ട സമയത്തൊന്നും നടന്നില്ല, പിന്നെ എല്ലാം തകരുകയായിരുന്നു
നീ എവിടെയാണോ, അവിടെ തന്നെ നിന്നു കൊള്ളൂ എനിക്കു പറ്റില്ല
ഉള്‍വലിയാതെ... എല്ലാവരെയും ഉപദേശിക്കാം
ഒരു പക്ഷേ ഒട്ടും ആശ്വസിപ്പിക്കാന്‍ ആകാതെ..
എന്തും നമുക്ക് എടുക്കാം, പക്ഷേ, എന്താണ് അടുത്തുള്ളത്?
എന്താണ് പറയുക... ഇല്ല, ഇല്ല...
നമ്മുടെ, നമുക്ക്, എന്റെ
എല്ലാ ബന്ധങ്ങളും ഒരു തരം അസ്വസ്ഥത തരുന്നു.. സഹിക്കാനാകാത്ത വേദനകളും
ഞാന്‍ പറയുന്നതു കേള്‍ക്കാന്‍ ശ്രമിക്കൂ
ഒന്നുമില്ല...
ഒന്നുമില്ല, ഒന്നും...
ഒന്നുമില്ല
അതാണ്‌.. അതാണ്‌ ശരി അതങ്ങനെ തന്നെ വേണം...
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs